**«Жаңа технологиялар арқылы қазақ тілін оқыту мен ҰБТ-ға дайындық барысында     құзыреттілікті таныту жолдары»**

Муканова Ж.К.

Н. Крупская атындағы орта мектебі,

Державин қаласы, Жарқайың ауданы

Қазақстандық білім беру жүйесінің тиімді бағыты- фундаменталдық білім беру. Бұл бағытта біз- мұғалімдер қауымы, білім беру ісінің нәтижесін бағалай білудің аса маңызды екеніне көз жеткізіп отырмыз.

**Бұл ретте оқушының қаншалықты білім алғандығы емес, оның алған білімін қаншалықты пайдалана алатындығы маңызды болып отыр»,-** деген ойыммен жыл сайын ұстаздық еңбек жолына қадам басамын. Себебі,   *жас жеткіншекті* жоғары оқу орнына түсуге дайындайтын  да, жауапты да болатын мектеп  пен   пән  мұғалімдері.

      Бұл жолда  күнделікті сабақ беру барысында балаға терең білім, тәлім - тәрбие беру - әр мұғалімнің басты арманы екені даусыз.

      Оған жету үшін ерінбей еңбек етіп, тер төгіп, көп тәжірибе жинақтау керек-ақ. Оның екі жолы бар:

**Бірі**- өзгелердің озат тәжірибесін зерттеп-үйрену және күнделікті тәжірибеде қолдану болса, **екіншісі**- эксперимент жолымен өзіндік жұмыс стилін қалыптастырып, өз тәжірибесін тарату.

       Тіл тағдыры- қазақ тілі мұғалімдерінің қолында  десем де, артық болмас айтқаным. Тіл тағдырын жетілдіру көп ретте мектепте атқарылатын жұмыс деңгейіне байланысты. Өйткені, өскелең ұрпақтың балғын санасына бай тіліміздің нәрін сіңдіріп, көкірегіне ұялатуға әр пән мұғалімі ауқымды  істер атқаруы тиіс.   
**Бірақ, оқушының тілін қалыптастыру үшін**, мұғалімнің **өзі бір** **құзырлыққа** жету керек. Сол үшін оқушы санасына, қазақ тілі - ертеңгі күні үлкен өмірге араласқанда оның қоғамдағы қызметіне көмегін тигізетін, жұмысында, күнделікті өмірінде қажетіне жарайтыны туралы ұғым қалыптастыру керек.  
       Қазақ тілін оқыту барысында оқушының тілін дамытып, сөз байлығын арттыру ең**маңызды жұмыстардың бірі**.

 \* Оқу орыс тілінде жүретін сыныптарында оқушылар қазақ тілін оқу барысында мұғалімнің қойған сұрақтарына түсініп, оған жауап қайтаруға

\* үйренген сөздерін бұзбай айтуға, әсіресе, құрамында қазақ тіліне тән дыбыстары бар сөздер мен сөз тіркестерін дұрыс қолданып, сөйлемді дұрыс құруға үйретіледі.

**Бұл мәселені жүзеге асыру үшін, біріншіден жүйелі түрде, «оңайдан қиынға принципін»** басшылыққа сала отырып күнтізбегін жоспары қажет деп ойлаймын.

      Содан кейін **жоспарды басшылыққа ала отырып**, оқушылардың тілін дамыту үшін әр**түрлі тәсілдер** арқылы жұмыс жүргіземін..

**Осы мақсатта** оқытушы әр түрлі оқыту әдіс-тәсілдерін пайдаланып, тіл дамыту жаттығуларын, ойын элементтерін және тақырыпқа сәйкес көрнекіліктер қолданады. Басты назар аударатынымыз **оқу, сөйлеу, талдау, жазу** жұмыстарына мұқият көңіл бөлу.  
       Тіл үйрену мен дамыту жұмысы- күрделі де шығармашылық процесс.Тіл байлығының мол болуы бір жағынан балада жаңа құбылыс, көрініс ,ұғымдар мен түсініктердің көбеюіне, ал екінші жағынан, тілді жан-жақты меңгеруіне байланысты. Тілдің жақсы дамуының құралы - тілдік қор болып табылады

**Тіл дамытудың негізгі көрсеткіштері:**

* Өз ойын жүйелі түрде еркін жеткізе білу;
* Байланысты сөйлей білу;
* Мазмұндылығы; анықтығы, мәнерлілігі;
* Грамматикалық,орфографиялық қатесіздігі.  
  Тіл дамытудың негізгі көрсеткіштерін **жүзеге асыру үшін**, оқудың алғашқы аптасында **мына мәселелерді**  анықтап аламын:
* Сыныптағы әрбір баланың жалпы сөздік қоры;
* Сөздің дыбыстық жағын меңгеру дәрежесі;
* Байланыстырып сөйлеу дәрежесі.  
  Сөзді, сөйлемді, сөз тіркестерін тақтадан, кітаптан, дәптерден дұрыс оқыта білу – қазақ тілін меңгертіп, сөздін қорларын молайтуға септігін тигізеді. Мәтінді оқыту негізінде көптеген факторларды ескеру қажет.

1.Қазақ тіліне тән дыбыстарды дұрыс айтуды қалыптастыру.

2.Сөйлемді дұрыс құрай білуге жаттықтыру**.**

3.Байланыстырып сөйлеуді үйрету.

4.Еркін оқуға үйрету.  
       Сөйлеу және оқуды меңгерген соң, жазу тілі қалыптастырылады. Сөз -тілдің негізгі өлшемі. Тіл дамытудың басқа түрлері сияқты сөздік жұмысы оқу-тәрбие жұмысының барлық саласында жүргізіледі. Балалар сөзді ұғу арқылы сөйлеу үстінде тілін дамытады. Сөздік жұмысы оқушының ойын дамытумен тығыз байланысты.  
**Тіл дамыту жұмыстарында** жаңа сөздік сөздермен жұмыс ерекше орын алады.

1.    Тақырыпқа байланысты сөйлем құрастыру.

2.    Сурет бойынша әр түрлі мәтін құрастыру.

3.    Жаттығу жұмыстарын жазу, **кешендік талдау** жасау.

Осыдан соң жазба жұмыстарын алуға болады.

1.    Сөздік диктант

2.    Мазмұндама

3.    Шығарма, шағын әңгімелер

4.    Тест жұмыстары

     Жазу арқылы жүйелі сөйлеуді, сөйлеу стилін үйрету және ауызекі сөйлеуге жұмыс жасатуға болады. Ауызекі сөйлеу әдісінің бірі - **диалог** **арқылы дамыту**. Диалог құру үшін белгілі бір тақырыпта оқуға байланысты оқушының сөздік қорын дамыту, жаңа сөздер үйретіп, мағынасын ұқтыра отырып, оларды жасайтын формаларды меңгертіп, сөйлем құрауға үйрету, сөз бен сөзді байланыстыруға, ауызша ойларын жүйелі айтуға, әңгімелеуге жаттықтыру керек. Сонда оқушы диалог құру кезінде сауатты сөйлеуге, қазақ тілінің грамматикасын ескере отырып диалог дұрыс құруға тырысады. Бұл оқушының тілін дамытады.

       Ендігі бір айта кететін жайт, қазіргі заман талабына сай сабақтарымда жаңа  технологияларды қолдануым: Бұл СТО стратегиялары- оқушылар тілінің дамуына  талдау, сұраққа жауап беру, салыстыру, сурет бойынша мәтін құрау, өлең шығару стратегиялары арқылы ықпал етеді.  Қалай десеңіз?....

     Жоғарыда аталған жұмыстарды әр сынып бағдарламасына сәйкес өзгерісіне енуі мүмкін. Себебі, бірінші сынып бағдарламасы, өзге сыныптар бағдарламасының бастамасы ретінде құрылған. Оқушының сөйлегенде асығып-аптықпай немесе тым жайбарақаттыққа салынбай, байсалды сөйлеп үйрену, өзін дұрыс ұстау мәдениетіне де жаттықтыру жұмыстарын жүргіземін. Сонымен қатар әңгімелеу барысында сұрақ қоя білу, өзіне қойылған сұраққа тиянақты жауап қайтара алуға дағдыландыруға да көңіл бөліп отырамын.

     Оқушыларға көпшілік алдында сөйлей білуге үйрету қажет. Сынып алдында тыңдаушыларға қарап ойын асықпай-саспай, қысылмай айтып беру шеберлігіне үйрету де тілдерін жетілдіріп, ой ұшқырлығын дамытады, көпшілік алдында өзін ұстай алуға дағдыланатынына көзім жетті.   Оқушылар білімін жетілдіру үшін және  сол стратегияларды жүйелі қолдана отырып, оқушының тілін дамытуға, сауатты жазуға, оқушының өз бетімен жұмыс жасай отырып, тілін дамытуға мол ықпал етеді деп ойлаймын.

     Бұл  технологияны қолдану барысында, өтілген материалды жақсы меңгеруге, оны жан-жақты талдап, терең түсінуге өз бетінше еркін жұмыс жасауға, өз көзқарасын айта білуге, ойлау қабілеті мен қиялын арттыруға, жалпы оқушының шығармашылықпен жұмыс жасауына септігін тигізеді.  
       Сонымен қатар сабаққа деген ынтасын, қызығушылығын арттырады және оқушылардың бірінен-бірі қалғысы келмей тапсырмаларды орындап**,**нашар оқитын оқушылар жақсы оқитын оқушы дәрежесіне көтерілуіне мүмкіндік жасайды.  
      Жоғарыда аталған әдіс-тәсілдерді қолдана отырып, мұғалім өз жұмысына талдау жасап, қызметіндегі артықшылықтары мен кемшіліктерін көре алады. Өзіне-өзі сын көзбен қарай отырып, кемшілік болса түзеп, артықшылықтарымен өз әріптестерімен бөлісе алады, олай ету әр маман үшін өте тиімді.  
     Мұғалім әр сабақта оқушыға жағдай жасап түрлі технологияларды жүйелі қолданып, оларды шығармашылықпен пайдалана білсе,жақсы нәтижелерге қол жеткізуге болады ; қазақ тіліне қызығушылық көтеріледі, ауызекі сөйлеуі дамиды, коммуникативтік дағдылар қалыптастырылады.  
  
     Ендігі кезекте, өзім сабақ беретін сыныптардағы үлгерім көрсеткішініңдиагностикасын көрсеткім келеді**.**

**Қазақ тілінен ҰБТ-дағы   білім сапасының** **мониторингі**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Оқу жылы** | **Оқушылар саны** | **Жыл басында** | | | **Жыл аяғында** | | | **ҰБТ-да** | | |
| **«5»** | **«4»** | **«3»** | **«5»** | **«4»** | **«3»** | **«5»** | **«4»** | **«3»** |
| **2012-2013** | **37** | **5** | **9** | **23** | **17** | **17** | **3** | **22** | **13** | **2** |
| **2013-2014** | **25** | **0** | **7** | **16** | **7** | **14** | **4** | **13** | **11** | **1** |
| **2014-2015** | **21** | **3** | **8** | **10** | **7** | **10** | **4** | **10** | **9** | **2** |

         Бұл көрсеткіштер   мұғалімнің ҰБТ-ға даярлау барысындағы қолданған әдіс-тәсілдердің, теориялық және практикалық негіздерінің өте ұтымды берілгенін  және  оқушылар сол материалды пайдалана алғандарын да ,  тест жауаптарын нақты білгендерін де   дәлелдейді.

        Қорыта айтқанда, қазақ тілін үйрету жұмыстарын орындау дұрыс жолға қойылған жағдайда ғана, тіл үйрету   сабақтарының мақсаты шешілері сөзсіз.

       Мектеп түлегі **өзіне өзі сенімді** , өз алдына  білім шыңынан көрінуді  мақсат етіп қойған**мүдделі тұлға** болуы тиіс!

       Ал мен десеңіз – ұстаз ретінде оқушыларыма бұл мақсатына жету үшін   қол ұшын бере отырып, бағыт бере отырып, білім шыңына көтерілуге бар күшім мен ынтамды сала алатыныма  сенімдімін!